Պայծառակերպության տոնին նշվում է նաև Հովհանավանքի ուխտի օրը: Ավանդույթի սկիզբը Գարեգին Բ հայրապետն է դրել: Այն նշվում է 2013 թվականից, հենց այդ ժամանակ է առաջին անգամ Մայր Աթոռից դուրս բերվել Սուրբ Հովհաննես Մկրտչի մասունքներն ամփոփող արծաթյա մասնատուփն ու տարվել Հովհանավանք: Ըստ ավանդության, Գրիգոր Լուսավորիչ հայրապետը վանքը հիմնել է Հովհաննես Մկրտչի մասունքների վրա: Մեծաթիվ հավատացյալներ եկել էին մասնակցելու տոնական պատարագին և արժանանալու Սուրբ Հովհաննես Մկրտչի մասունքի օրհնությանը: